
Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas a’ch credoau a’ch tybiaethau – sut gallai’r rhain lywio eich datblygiad i fod yn Athro proffesiynol 
 

Yn ystod fy mhrofiad pontio yn yr ysgol leoliad, arsylwais Athrawon yn arbenigo wrth ddysgu plant y Cyfnod Sylfaen. O brofiad pontio, mae’n amlwg fod swydd Athrawon yn y Cyfnod Sylfaen yn heriol ar adegau, ond yn wobrwyol pob dydd. Yn ôl fframwaith y Cyfnod Sylfaen a gynlluniwyd gan Lywodraeth Cymru ar gyfer plant rhwng 3-7 oed (Llywodraeth Cymru, 2015), mae plant yn dysgu drwy chwarae a phrofiadau bywyd go iawn, sy’n adlewyrchu’r pwysigrwydd fod plant yn mwynhau’r hyn maent yn dysgu mewn gwersi yn yr ysgol. Mae dysgu drwy brofiad a chwarae hefyd yn datblygu’r plentyn yn synhwyrol, gorfforol, emosiynol ac yn gymdeithasol, a rhoi lles y plentyn yn y blaen. Mae’r fframwaith yn sôn fod plant yn datblygu ar wahanol raddfa i’w gilydd, rhai yn gyflymach ac eraill yn arafach, felly mae’n bwysig fod yr Athrawon yn ystyried gallu pob unigolyn yn y dosbarth wrth arwain gwersi. Yn fy marn i, pwrpas Athrawon yw ysbrydoli’r plant yn eu dysgu er mwyn cofio gwybodaeth ac i ddatblygu eu dysgu ymhellach. Mae angen i Athrawon fod yn frwdfrydig a diddorol er mwyn cadw’r disgyblion yn effro. Dysgais o brofiad pontio fod plant yn dysgu drwy chwarae, ac o ganlyniad mae’n bwysig fod yr Athrawon yn cynnwys gwaith sy’n amrywio’n gorfforol ac yn academaidd er mwyn i’r plant fwynhau’r dysgu. O brofiad pontio, gall Athrawon wneud dysgu’n hwylus drwy roi posteri lliwgar ar wâl y dosbarth er mwyn creu amgylchedd hapus i liwio dysgu’r disgyblion, a defnyddio gemau a phrofiadau bywyd go iawn fel mynd tu allan i'r ardal natur er mwyn gwneud y dysgu'n ddiddorol ac amrywiol. Credaf fod angen i Athrawon fod yn garedig ac yn haws siarad â fel bod disgyblion yn teimlo ffydd ynddynt fel ffrind yn ogystal ac oedolyn i drafod eu gwaith ysgol a bywyd personol allan o’r ysgol.  

Mae model Bronfenbrenner (Hazards, 2012, t.390) yn dangos y ffactorau mwyaf uniongyrchol dylanwadol ar fywyd unigolyn. Y system ‘feicro’ sydd fwyaf agos at fywyd pob dydd unigolyn, yn cynrychioli ffactorau fel y cartref, y teulu a’r ysgol. Wrth i’r fodel agor allan, mae haenau llai dylanwadol fywyd yr unigolyn yn cael eu hadeiladu. Yr haen fwyaf allanol yw’r system ‘grono’ sy’n newid wrth i'r unigolyn ddatblygu. Mae theori Bronfenbrenner yn effeithio ar berthynas yr ysgol, cartref ar gymuned oherwydd bod yr holl ffactorau yn cael dylanwad ar fywyd y plentyn. Mae’r teulu, ysgol ar gymuned yn y system ‘feicro’ oherwydd bod y plentyn yn treulio llawer o’i fywyd yn y cartref, yn yr ysgol ac yn y gymuned mae’n byw ynddo o ddydd i ddydd.  Yn fy marn i, mae’n bwysig fod Athrawon yn cysylltu’r perthnasau gyda’i gilydd wrth fod mewn cyswllt agos gyda’r plentyn, y gymuned ar gartref wrth addysgu. 

Yn debyg i theori Bronfenbrenner, mae model Epstein yn dangos y perthynas rhwng yr ysgol, y gymuned ar gartref. Sonnir Epstein (Armstrong-Piner, 2008, t.1) fod y plant sydd gyda rheini sy’n cymryd diddordeb yn addysg eu plant ar ysgol yn cyfrannu at lwyddiant eu plant yn academaidd. O brofiad pontio, mae perthynas agos rhwng y rhiant, y plentyn ar ysgol yn effeithio’n fawr ar ddatblygiad y plentyn gan fod y rhiant yn ymwybodol o ddatblygiad eu plentyn yn academaidd, yn annog y rhiant i drafod gwaith yr ysgol gyda’i phlentyn sy’n cryfhau perthynas y rhiant, yr ysgol ar plentyn.  Yn ôl adroddiad Estyn o’r ysgol leoliad (Estyn, 2018), maent yn cydweithio’n agos gyda’r rhieni. Mae’r ysgol yn gwneud hyn drwy gynnal nosweithiau rhieni, anfon llyfrau’r disgyblion adref i'r cartref, ac yn cynnal wythnos ‘dewch a’ch rhiant i’r ysgol’. Wrth wneud hyn, mae’r ysgol yn rhoi cyfle i'r rhieni ofyn cwestiynau am strategaethau dysgu’r ysgol, datblygiad arferol plentyn i gymharu a’i phlentyn nhw, a sicrhau fod y plentyn yn ymddwyn yn dderbyniol.

Mae gan yr ysgol leoliad polisïau mewn lle sy’n sicrhau fod plant yr ysgol yn ymddwyn ac yn dilyn rheolau’r ysgol. Yn ôl profiad pontio, y prif bolisïau yn yr ysgol leoliad yw polisi gwrth fwlio, polisi presenoldeb, polisi amddiffyn plant, polisi gweinyddu moddion, polisi ymddygiad cadarnhaol a pholisi cwynion. Yn fy marn i, mae’n bwysig fod polisïau mewn lle er mwyn rheoli'r disgyblion, a dysgu disgyblaeth iddynt o oedran ifanc er mwyn lles eu datblygiad ymddygiadol. Mae ymddygiad plant yr ysgol yn effeithio ar y gymuned oherwydd bod enw da neu ddrwg yn cael eu rhoi i ardal yn ôl beth mae pobl yn clywed. Mae ymddygiad y plant yn effeithio'r teulu mwyaf agos atynt oherwydd bod y plentyn yn treulio llawer o amser yn y cartref yn ogystal ar ysgol, sy’n effeithio ar y ffordd maent yn gwrando ac ymddwyn adref. (Lee, 2020) Mae ymchwil yn dangos fod plant sy’n dysgu disgyblaeth o oedran ifanc yn blant cyfrifol ac yn mwynhau ymddwyn yn dda, yn mwynhau helpu eraill yn y cartref ac yn yr ysgol, yn blant hyderus, yn gwneud ffrindiau’n haws, yn gallu hunan-rheoli ac yn cymryd cyfrifoldeb am wneud camgymeriadau. Yn ôl profiad pontio, mae’r ysgol leoliad yn cymryd ‘camau arfer adferol’ os oes disgybl yn camymddwyn ac yn brifo teimladau disgybl arall. Pwrpas hyn yw ddysgu’r disgyblion y gwahaniaeth rhwng da a drwg gan gymryd cyfrifoldeb am gamymddwyn ac ymddiheuro. Mae’r ysgol yn defnyddio siart ar wâl y dosbarth i wobrwyo’r disgyblion am ymddwyn yn dda o’r enw ‘Siart Wobrwyo’, sy’n dysgu’r plant fod ymddygiad derbyniol yn talu ffordd. Mae’r ysgol yn cynnal sesiynau ‘Moodmwd’ gan ddefnyddio dolis i actio allan sefyllfaoedd bywyd go iawn, gan ddysgu’r disgyblion sut mae ymddwyn yn dderbyniol mewn bywyd, a sut i drin eraill. 

Yn fy marn i, mewn rhai sefyllfaoedd mae ymddygiad y plentyn yn dibynnu llawer ar gefndir y rhieni a’r gymuned maent wedi’i geni mewn i. Mae Erthygl y BBC (BBC, 2013) yn dweud fod 7 dosbarth cymdeithasol i rannu bodau dynol mewn i yn Prydain Fawr. Y dosbarthiadau mwyaf breintiedig yn ariannol yw’r dosbarth ‘elît' sef y dosbarth uchaf yn cynrychioli’r pobl fwyaf breintiedig yn ariannol yn Prydain fawr, ar ‘dosbarth canol sefydledig’ sef yr ail fwyaf breintiedig. Yn is lawr mae’r ‘dosbarth canol technegol’ sef dosbarth newydd yn cynrychioli pobl sy’n isel am gyfalaf cymdeithasol a diwylliannol ac yn uchel yn ariannol. Mae’r ‘gweithwyr cefnog newydd’ yn cynrychioli grŵp o bobl ifanc sy’n freintiedig yn gymdeithasol ac yn ddiwylliannol, ac yn ganolog o ran gyflog, y ‘dosbarth gweithio traddodiadol’ sy’n llai breintiedig yn ariannol ond gyda phrisiau tai uchel yn gyffredinol. Yn is lawr mae’r ‘gweithwyr gwasanaeth’ sef categori o bobl ifanc sy’n dlawd yn ariannol ond yn gyfoethog yn gymdeithasol ac yn ddiwylliannol, a’r categori olaf yw’r dosbarth mwyaf tlawd o bobl yn ariannol, ddiwylliannol ac yn gymdeithasol sef y dosbarth ‘gwerinol’. Mae stereoteipio pobl yn ôl eu cefndir yn haws gwneud, yn enwedig os maent yn llai ffodus yn ariannol. 

Yn fy marn i, mae’n bwysig fod pob unigolyn yn  cael cyfleoedd cyfartal gan anwybyddu pa gefndir a sefyllfa ariannol maent yn dod o. Mae Comisiynydd Plant Cymru (CCUHP, 2020) wedi sefydlu 40 o hawliau i bobl ifanc o dan 18, felly mae ysgolion, rhieni a’r cyhoedd gyda dyletswydd i ddilyn yr hawliau yn gyfreithiol er mwyn rhoi cyfleoedd cyfartal i bawb. 2 o’r hawliau sy’n sefyll allan y mwyaf yw’r “hawl i fywyd ac i dyfu i fod yn iach” ar “hawl i ddweud beth ddylai digwydd ac i rywun wrando arnoch” oherwydd bod gan bob unigolyn o unrhyw gefndir neu liw yr hawl i gael llais a barn, yn ogystal a cyfle i fyw bywyd llawn sy’n iachus, yn deg ac yn hapus. 

Ar ôl fy mhrofiad pontio yn yr ysgol leoliad, rwyf wedi dysgu fod swydd Athrawon yn hanfodol bwysig i sicrhau fod perthynas cyson rhwng y rhiant a addysg eu plentyn er mwyn helpu datblygiad y plentyn yn eu gwaith academaidd a’i ddatblygiad cyfannol. Rydw i wedi dysgu fod cadw cyswllt agos rhwng yr ysgol ar gymuned hefyd yn effeithio’n bositif ar addysgu’r plentyn gan gynnig cyfleoedd newydd sy’n amrywio ac ehangu dysgu’r plentyn. 

Yn ôl y safonau sy’n ddisgwyliedig i fod yn Athrawes llwyddiannus yn y dyfodol, rydw i'n meddwl fod angen i mi gydweithredu efo’r plentyn, a’r holl ffactorau meicro (Hazards, 2012, t.390) o amgylch y plentyn fel mae theori Bronfenbrenner yn cynrychioli, er mwyn sicrhau lles y plentyn yn emosiynol, gorfforol, wybyddol ac yn gymdeithasol. Yn fy marn i, mae’n bwysig fod y rhiant yn rhan o addysg y plentyn i gefnogi dysgu’r plentyn, felly mae angen i'r rhieni ar blant gael ffydd yn yr Athrawes, a theimlo’r gallu i ofyn cwestiynau ac am gymorth er mwyn sicrhau fod y plentyn yn dysgu i'w potensial llawn. Yn fy marn i, mae arweinyddiaeth yn elfen bwysig arall i mi ddilyn yn fy ymarfer fel Athrawes yn ôl y safonau disgwyliedig. Credaf yn gryf mae swydd Athrawes yw arwain blant at ddyfodol lliwgar a llwyddiannus gyda hawliau teg. Fel mae theori Maslow (McLeod, 2018) yn dangos, mae 5 o anghenion i gymell bodau dynol mewn bywyd. Mae’r theori mewn siâp pyramid, ac mae’r anghenion ar y gwaelod yn bodloni cyn gweithio’r ffordd i bigyn y pyramid. O drefn y gwaelod mae’r pyramid o anghenion yn dechrau gydag anghenion ffisiolegol sef dwr, bwyd a chwsg, yn ail mae diogelwch, nesaf yw’r teimlad o berthyn a chariad, yna mae’r angen o hunan barch, ac yn olaf ar y pyramid mae’r angen i hunan-wireddu i gyrraedd eich potensial llawn mewn bywyd. Fel Athrawes y dyfodol, fy swydd yw i gymell dysgwyr i gyrraedd eu potensial llawn yn eu gwaith academaidd, ac i ysbrydoli dysgwyr ar gyfer dyfodol a gyrfa lwyddiannus.

